CELEX: 32014D0807
Language: el
Date: 2014-11-17 00:00:00
Title: 2014/807/ΕΕ: Εκτελεστική απόφαση της Επιτροπής, της 17ης Νοεμβρίου 2014 , για ορισμένα προσωρινά μέτρα προστασίας σχετικά με την υψηλής παθογονικότητας γρίπη των πτηνών του υποτύπου H5 στο Ηνωμένο Βασίλειο [κοινοποιηθείσα υπό τον αριθμό C(2014) 8751]  Κείμενο που παρουσιάζει ενδιαφέρον για τον ΕΟΧ

19.11.2014   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 332/41
               
            
         ΕΚΤΕΛΕΣΤΙΚΗ ΑΠΟΦΑΣΗ ΤΗΣ ΕΠΙΤΡΟΠΗΣ
         της 17ης Νοεμβρίου 2014
         για ορισμένα προσωρινά μέτρα προστασίας σχετικά με την υψηλής παθογονικότητας γρίπη των πτηνών του υποτύπου H5 στο Ηνωμένο Βασίλειο
         
            
               [κοινοποιηθείσα υπό τον αριθμό C(2014) 8751]
            
         
         (Το κείμενο στην αγγλική γλώσσα είναι το μόνο αυθεντικό)
         (Κείμενο που παρουσιάζει ενδιαφέρον για τον ΕΟΧ)
         
            (2014/807/ΕΕ)
         
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (1), και ιδίως το άρθρο 9 παράγραφος 3,
         Έχοντας υπόψη την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (2), και ιδίως το άρθρο 10 παράγραφος 3,
         Εκτιμώντας τα ακόλουθα:
         
                     (1)
                  
                  
                     Η γρίπη των πτηνών είναι μια λοιμώδης ιογενής νόσος των πτηνών, συμπεριλαμβανομένων των πουλερικών. Οι λοιμώξεις από τους ιούς της γρίπης των πτηνών σε κατοικίδια πουλερικά προκαλούν δύο κύριες μορφές της εν λόγω νόσου, οι οποίες διακρίνονται από τη λοιμοτοξικότητά τους. Η χαμηλής παθογονικότητας μορφή της νόσου κατά κανόνα προκαλεί ήπια μόνο συμπτώματα, ενώ η υψηλής παθογονικότητας μορφή της έχει ως αποτέλεσμα πολύ υψηλά ποσοστά θνησιμότητας στα περισσότερα είδη πουλερικών. Η εν λόγω νόσος μπορεί να έχει σοβαρό αντίκτυπο στην κερδοφορία της πτηνοτροφίας.
                  
               
                     (2)
                  
                  
                     Η γρίπη των πτηνών απαντάται κυρίως στα πτηνά, αλλά σε ορισμένες περιπτώσεις μπορεί να εμφανιστούν λοιμώξεις και σε ανθρώπους, μολονότι ο κίνδυνος είναι γενικά πολύ περιορισμένος.
                  
               
                     (3)
                  
                  
                     Σε περίπτωση εμφάνισης εστίας της γρίπης των πτηνών, υπάρχει κίνδυνος ο παράγοντας της νόσου να εξαπλωθεί σε άλλες πτηνοτροφικές εκμεταλλεύσεις με πουλερικά ή άλλα πτηνά σε αιχμαλωσία. Ως εκ τούτου, η νόσος μπορεί να εξαπλωθεί από το ένα κράτος μέλος στο άλλο ή σε τρίτες χώρες, μέσω του εμπορίου ζώντων πτηνών ή των προϊόντων τους.
                  
               
                     (4)
                  
                  
                     Η οδηγία 2005/94/ΕΚ του Συμβουλίου (3) θεσπίζει ορισμένα προληπτικά μέτρα που αφορούν την επιτήρηση και την έγκαιρη ανίχνευση της γρίπης των πτηνών και τα ελάχιστα μέτρα καταπολέμησης που πρέπει να εφαρμόζονται σε περίπτωση εμφάνισης εστίας της νόσου αυτής στα πουλερικά ή σε άλλα πτηνά σε αιχμαλωσία. Η εν λόγω οδηγία προβλέπει τη δημιουργία ζωνών προστασίας και επιτήρησης σε περίπτωση εμφάνισης εστίας υψηλής παθογονικότητας γρίπης των πτηνών.
                  
               
                     (5)
                  
                  
                     Το Ηνωμένο Βασίλειο κοινοποίησε στην Επιτροπή την εμφάνιση εστίας υψηλής παθογονικότητας γρίπης των πτηνών του υποτύπου H5 σε εκμετάλλευση με πουλερικά ή άλλα πτηνά σε αιχμαλωσία, η οποία βρίσκεται στην επικράτειά της, και έλαβε αμέσως τα μέτρα που απαιτούνται από την οδηγία 2005/94/ΕΚ, συμπεριλαμβανομένης της δημιουργίας ζωνών προστασίας και επιτήρησης.
                  
               
                     (6)
                  
                  
                     Η Επιτροπή εξέτασε τα εν λόγω μέτρα σε συνεργασία με το Ηνωμένο Βασίλειο και βεβαιώθηκε ότι τα σύνορα των ζωνών προστασίας και επιτήρησης που καθορίστηκαν από την αρμόδια αρχή του οικείου κράτους μέλους βρίσκονται σε ικανοποιητική απόσταση από την εκμετάλλευση όπου επιβεβαιώθηκε η εκδήλωση εστίας.
                  
               
                     (7)
                  
                  
                     Για να προληφθεί τυχόν περιττή διαταραχή στο εμπόριο εντός της Ένωσης και να αποφευχθεί η επιβολή αδικαιολόγητων φραγμών στο εμπόριο από τρίτες χώρες, είναι αναγκαίο να καθοριστούν αμέσως, σε ενωσιακό επίπεδο, οι ζώνες προστασίας και επιτήρησης που δημιουργήθηκαν στο Ηνωμένο Βασίλειο, σε συνεργασία με το εν λόγω κράτος μέλος.
                  
               
                     (8)
                  
                  
                     Αντίστοιχα, επειδή εκκρεμεί η επόμενη συνεδρίαση της μόνιμης επιτροπής φυτών, ζώων, τροφίμων και ζωοτροφών, στο παράρτημα της παρούσας απόφασης πρέπει να καθοριστούν οι ζώνες προστασίας και επιτήρησης στο Ηνωμένο Βασίλειο, στις οποίες πρέπει να εφαρμοστούν τα μέτρα ελέγχου της υγείας των ζώων, όπως ορίζονται στην οδηγία 2005/94/ΕΚ, καθώς και να οριστεί η διάρκεια της εν λόγω περιφερειοποίησης.
                  
               
                     (9)
                  
                  
                     Η παρούσα απόφαση θα επανεξεταστεί στην επόμενη συνεδρίαση της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το Ηνωμένο Βασίλειο εξασφαλίζει ότι οι ζώνες προστασίας και επιτήρησης που έχουν καθοριστεί σύμφωνα με το άρθρο 16 παράγραφος 1 της οδηγίας 2005/94/ΕΚ περιλαμβάνουν τουλάχιστον τις περιοχές που απαριθμούνται ως ζώνες προστασίας και επιτήρησης στα μέρη A και Β του παραρτήματος της παρούσας απόφασης.
         
         
            Άρθρο 2
            Η παρούσα απόφαση εφαρμόζεται έως τις 22 Δεκεμβρίου 2014.
         
         
            Άρθρο 3
            Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και της Βόρειας Ιρλανδίας.
         
         
            Βρυξέλλες, 17 Νοεμβρίου 2014.
            
               
                  Για την Επιτροπή
               
               Vytenis ANDRIUKAITIS
               
                  Μέλος της Επιτροπής
               
            
         
         
            (1)  ΕΕ L 395 της 30.12.1989, σ. 13.
         
            (2)  ΕΕ L 224 της 18.8.1990, σ. 29.
         
            (3)  Οδηγία 2005/94/ΕΚ του Συμβουλίου, της 20ής Δεκεμβρίου 2005, σχετικά με κοινοτικά μέτρα για την καταπολέμηση της γρίπης των πτηνών και την κατάργηση της οδηγίας 92/40/ΕΟΚ (ΕΕ L 10 της 14.1.2006, σ. 16).
      
      
         
            ΠΑΡΑΡΤΗΜΑ
            ΜΕΡΟΣ Α
            Ζώνη προστασίας που αναφέρεται στο άρθρο 1:
            
                        Κωδικός χώρας ISO
                     
                     
                        Κράτος μέλος
                     
                     
                        Κωδικός
                        (αν υπάρχει)
                     
                     
                        Όνομα
                     
                  
                        UK
                     
                     
                        Ηνωμένο Βασίλειο
                     
                     
                        Κωδικός ADNS
                     
                     
                        Περιοχή που περιλαμβάνει:
                     
                  
                         
                     
                     
                         
                     
                     
                        00053 
                     
                     
                        Το τμήμα του East Riding του Yorkshire που ορίζεται από κύκλο ακτίνας 3 χιλιομέτρων με κέντρο στις συντεταγμένες TA0654959548. Οι συντεταγμένες αναφέρονται στη σειρά Ordnance Survey Landranger 1:100 000 .
                     
                  ΜΕΡΟΣ Β
            Ζώνη επιτήρησης που αναφέρεται στο άρθρο 1:
            
                        Κωδικός χώρας ISO
                     
                     
                        Κράτος μέλος
                     
                     
                        Κωδικός
                        (αν υπάρχει)
                     
                     
                        Όνομα
                     
                  
                        UK
                     
                     
                        Ηνωμένο Βασίλειο
                     
                     
                        Κωδικός ADNS
                     
                     
                        Περιοχή που περιλαμβάνει:
                     
                  
                         
                     
                     
                         
                     
                     
                        00053 
                     
                     
                        Την περιοχή του τμήματος του East Riding του Yorkshire πέραν της περιοχής που περιγράφεται στη ζώνη προστασίας και εντός κύκλου ακτίνας 10 χιλιομέτρων με κέντρο στις συντεταγμένες TA0654959548. Οι συντεταγμένες αναφέρονται στη σειρά Ordnance Survey Landranger 1:100 000 .